Foto: Facebook



DOMAGOJ CULEJ, sin HDZ-ova saborskog zastupnika Steve Culeja, na svom se Facebook profilu hvali očevom plaćom te citira pjesmu "Jasenovac i Gradiška Stara" koja veliča ubijanje Srba u Drugom svjetskom ratu.



>> HDZ-ovac Stevo Culej fizički napao Pernara: "Jesam ja krvave gaće na Velebitu nosio zbog tebe, balavac"



Podsjetimo, Stevo Culej podigao je buru u javnosti kad je prošlog petka, nakon što je Ivan Pernar fizički izbačen sa sjednice sabora, fizički napao Pernara uz riječi: "Jesam ja krvave gaće na Velebitu nosio zbog tebe, balavac".



Istog dana navečer se na Facebooku oglasio Culejev sin Domagoj, te napisao sljedeći status, kojeg prenosimo bez ispravljanja grešaka: "Ljudi pa nije placa samo 14 500,pa to je bez putnog troska i svega ostalog,posto niste upuceni placa mu je punoooooooo vecaaaa,hvala na razumijevanju hahahahhhaah". Taj post Domagoj Culej danas je obrisao s Facebooka, ali ne prije nego što smo uhvatili screenshot statusa.







Uz to što se pohvalio očevom plaćom, Culej je dan poslije napisao: "Znaci mog oca koji je prosao svega i svasta koji nije spremio stvari i pobjegao zs Njemacku ili se skrivao po podrumima,nego se kido kao i ne znam ja koliko branitelja zbog ove sugave Hrvatske? Da bi se nasli neki pametni sinovi od bas tih oceva koji su bjezali kao kukavice,skrivali se,pa da mi oni idu komentirat tako nesta i blatit mog oca? Pa to je smijesno,svi ste vi ljudi smijesni. Sto puta sam ga vidio kako gleda sliku pokojnog brata koji je polozio svoj zivot,ali za sta? Da uhljebi i komunjare lijepo zive u bas toj zemlji za koju su dali zivote i da se isprdavaju tome?"





Novu godinu svojim je prijateljima na Facebooku čestitao citirajući pjesmu "Jasenovac i Gradiška stara", koja veliča ubijanje Srba u ustaškim logorima za vrijeme Drugog svjetskog rata: "Oj Neretvo teci mi na stranu,nosi srbe plavome Jadranu!!!! Sretna vam Nova heheehhhe". Nakon objave ovog članka obrisan je i taj status, ali opet ne prije nego što smo napravili screenshot.







Usput budi rečeni, svi navedeni statusi Domagoja Culeja koje smo naveli u ovom tekstu bili su javno dostupni svima u trenutku objave.



Nakon objave ovog članka na Indexu, Domagoj Culej obrisao je svoj Facebook profil.